Diari Oficial de la Generalitat Valenciana


Sumari del DOGV 9718, del 06-11-2023 (2023/11286)

RESOLUCIÓ de 30 d'octubre de 2023, de la directora general d'Atenció Hospitalària, per la qual es deleguen competències en matèria sancionadora.
------------------------------------------------------------------------------------------------------------------------------------------------

### Dades del document

Número de DOGV
:   9718

Data del DOGV
:   06-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11415


Data del document
:   30-10-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 30 d'octubre de 2023, de la directora general d'Atenció Hospitalària, per la qual es deleguen competències en matèria sancionadora. [2023/11857]  
La Llei 10/2014, de 29 de desembre, de la Generalitat, de salut de la Comunitat Valenciana, disposa en l'article 99, apartat tercer, que correspon als titulars de les direccions generals competents per raó de la matèria imposar sancions per la comissió d'infraccions lleus i greus.  
  
Per la Resolució de 4 de maig de 2021, de la directora general d'Assistència Sanitària, es va delegar en les persones titulars de les direccions territorials de la conselleria amb competències en matèria de sanitat, la facultat per a imposar sancions per la comissió de les infraccions lleus i greus previstes en l'esmentat apartat tercer de l'article 99 de la Llei 10/2014, de 29 de desembre, de la Generalitat, amb la finalitat d'agilitzar la tramitació administrativa dels expedients sancionadors en matèria sanitària.  
La nova estructura orgànica i funcional de la Conselleria de Sanitat, aprovada pel Decret 135/2023, de 10 d'agost, del Consell, que determina en l'article 10 les competències de la Direcció General d'Atenció Hospitalària, fa convenient adaptar la resolució de delegació de competències en aquesta matèria a eixa nova estructura orgànica.  
Per això, amb la mateixa finalitat d'agilitzar la tramitació d'aquest tipus d'expedients administratius en matèria de gestió de l'activitat sanitària hospitalària i les seues urgències, és procedent realitzar l'oportuna delegació de competències, a l'empara del que es preveu en l'article 9 de la Llei 40/2015, d'1 d'octubre, de règim jurídic del sector públic i l'article 63 de la Llei 5/1983, de 30 de desembre, del Consell.  
En virtut d'això, resolc:  
  
Primer. Delegació  
Es delega en les persones titulars de les direccions territorials de la conselleria amb competències en matèria de sanitat, la competència per a imposar en matèria de gestió i de l'activitat sanitària en hospitals i les seues urgències, sancions per la comissió d'infraccions lleus i greus, prevista en l'apartat tercer de l'article 99 de la Llei 10/2014, de 29 de desembre, de la Generalitat, de salut de la Comunitat Valenciana.  
  
  
Segon. Expressió en les resolucions de delegació  
En les resolucions i actes que s'adopten en virtut del que es preveu en la present resolució es farà constar expressament que es dicten fent ús de les facultats delegades i es consideraran amb caràcter general dictades per l'òrgan delegant.  
  
Tercer. Avocació  
Les delegacions d'atribucions i funcions aprovades mitjançant aquesta resolució s'entenen sense perjudici de les facultats de l'òrgan delegant per a reclamar el coneixement i resolució de tots els assumptes que estime oportuns; es podrà, així mateix, revocar la delegació en qualsevol moment, de conformitat amb el que s'estableix en l'article 10 de la Llei 40/2015, d'1 d'octubre, de règim jurídic del sector públic i 63 de la Llei 5/1983, de 30 de desembre, del Consell.  
  
Quart. Pèrdua d'eficàcia  
Queda sense efecte la Resolució de 4 de maig de 2021, de la directora general d'Assistència Sanitària, per la qual se deleguen competències en matèria sancionadora.  
  
Cinqué. Eficàcia  
La present resolució produirà efectes l'endemà de la publicació en el Diari Oficial de la Generalitat Valenciana.  
  
València, 30 d'octubre de 2023.- La directora general d'Atenció Hospitalària: María Jesús Arilla Morell.